《征妇叹》
宋代·赵汝燧

莲浴双鸳鸯，梧栖双凤凰。双舞蝶度墙，双飞燕归梁。

倚栏人颦翠，忍泪心暗伤。闭户罗帏悄，孤灯耿空房。

欲睡睡未得，独坐理丝簧。弹吹不成调，征夫天一方。

作者简介：（1172—1246）名或作汝燧。宋宗室，居袁州，字明翁，号野谷。宁宗嘉泰二年进士。主东阳县簿，迁湖南刑司狱干官，改知临川县。监镇江府榷货务，年课羡三十万。迁知郴州。历湖南宪漕，以刑部郎官召对，再差知温州。博记工文，尤长于诗，为江湖派诗人。有《野谷诗稿》。